కాదేది మోసానికి అనర్హమన్నట్టు కొందరు వ్యక్తులు వక్రబుద్ధితో అక్రమ మార్గాల్లో డబ్బు సంపాదనకు దిగుతున్నారు. 2జీ స్కామ్, కోల్ స్కామ్, శారదా చిట్ ఫండ్స్ స్కామ్.. ఒక్కటేమిటి అలాంటి స్కాములు ఎన్నో వెలుగు చూశాయి. అలాంటి స్కాముల్లో కాల్ సెంటర్ స్కామ్ కూడా చేరిపోయింది. రీసెంట్గా ‘మిరా రోడ్ కాల్ సెంటర్’ పేరుతో అమెరికా పౌరులకు టోకరా వేశారు దుండగులు. పన్ను ఎగవేత, పన్ను మోసాలపై ప్రశ్నించే ఇంటర్నల్ రెవెన్యూ సర్వీసెస్ (ఐఆర్ఎస్) వాళ్లు వస్తున్నారని, రిటర్న్స్పై అధికారులు నిఘా వేశారంటూ ఫోన్లు చేస్తూ కోట్లలో డబ్బులు కొల్లగొట్టేశారు దుండగులు. చేసిన పాపం ఎంతోకాలం దాగదు అన్న చందాన.. వాళ్ల బాగోతం బయటకు పొక్కి ప్రస్తుతం ఊచలు లెక్కిస్తున్నారు. ఈ విషయాన్ని కాసేపు పక్కనపెడితే.. ఆ స్కాంపై మోహన్ బాబు దృష్టి పడిందట. ఆ స్కామ్ గురించిన వివరాలను మంచు మోహన్బాబు సేకరిస్తున్నాడట. ఆ విషయం బయటకు పొక్కకుండా చాలా జాగ్రత్తలు తీసుకుని మరీ.. ఓ వ్యక్తితో ఠాణేలో దానికి సంబంధించి ఆరా తీయిస్తున్నాడట. అందుకోసం ఠాణే పోలీసుల నుంచి కూడా వివరాలను తీసుకుంటున్నట్టు తెలుస్తోంది. అంత గోప్యంగా వివరాలు సేకరిస్తున్నా.. బాలీవుడ్ మీడియా చెవిన ఎలా పడిందో ఏంటో కానీ.. ఆ విషయం ఇప్పుడు బయటకు పొక్కేసింది. మరి, మోహన్ బాబు ఈ స్కామ్పై అంత స్పెషల్ ఇంట్రెస్ట్ ఎందుకు పెట్టినట్టు? అంటే.. రీసెంట్గా వచ్చిన మంచు విష్ణు లక్కున్నోడు, మనోజ్ గుంటూరోడు, లక్ష్మి లక్ష్మిబాంబ్ చిత్రాలు బాక్సాఫీస్ వద్ద ఆశించినంత విజయాన్ని సాధించలేదు. రొటీన్ కథలకు పోతే ఇలాంటి ఫలితాలే వస్తాయని భావించిన మోహన్ బాబు.. నిజ గాథలనే కథలుగా మలచాలని భావిస్తున్నాడట. అందుకే కాస్తంత కొత్తగా ఉన్న ఈ కాల్ సెంటర్ స్కామ్పై ప్రత్యేక కసరత్తులు చేస్తున్నాడని బాలీవుడ్ మీడియా అంటోంది. ఇక, ఈ కథను మంచు హీరోల్లో ఎవరితో తీస్తాడనే దానిపై మాత్రం ప్రస్తుతానికి క్లారిటీ లేదు గానీ.. సినిమానైతే మాత్రం పక్కా తీస్తాడని అంటున్నారు. మరి, ఈ నిజ గాథతోనైనా మంచు ఫ్యామిలీని విజయం వరిస్తుందా? చూడాలి.
kadedi mosaniki anarhamannattu kondaru vyaktulu vakrabuddhitho akrama maargaallo dabbu sampaadanaku digutunnaru. 2jee scam, kol scam, saaradaa chit funds scam.. okkatemiti alanti skaamulu enno velugu chushayi. alanti scamullo kaal senter scam kuudaa cheripoyindi. resentga ‘mira rod kaal senter’ paerutho america pourulaku tokara vaesaaru dundagulu. pannu egavetha, pannu mosalapai prasninche internal revenue survices (irs) vaallu vastunnaarani, reternspy adhikaarulu nigha vesaarantuu fonlu chestu kotlalo dabbulu kollagottesaaru dundagulu. chesina paapam entokalam daagadu anna chandaana.. vaalla bagotam bayataku pokki prastutam oochalu lekkistunnaru. ee vishayaanni kasepu pakkanapedithe.. aa scampy mohan baabu drushti padindata. aa scam gurinchina vivaraalanu manchu mohanbabu sekaristunnadata. aa vishayam bayataku pokkakunda chala jaagrattalu teesukuni mari.. oo vyaktito thaanelo daaniki sambandhinchi aaraa teeyistunnaadata. andukosam thaane polisula nunchi kuudaa vivaraalanu teesukuntunnattu telustondi. anta gopyamgaa vivaraalu sekaristunna.. balivud media chevina ela padindo ento cony.. aa vishayam ippudu bayataku pokkesindi. mari, mohan baabu ee scampy anta speshal intrest enduku pettinattu? ante.. resentga vachina manchu vishnu lakkunnodu, manoz gunturodu, lakshmi lakshmibamb chitraalu baxafis vadda aasinchinanta vijayaanni saadhinchaledu. roteen kathalaku pothe ilanti phalitaale vastaayani bhaavinchina mohan baabu.. nija gaathalane kathalugaa malachaalani bhaavistunnaadata. anduke kaastanta kottagaa unna ee kaal senter scampy pratyeka kasarattulu chestunnadani balivud media antondi. ika, ee kathanu manchu herollo evaritho teestaadane daanipai maatram prastutaaniki clarity ledu gaanee.. cinimaanaithe maatram pakka teestaadani antunnaru. mari, ee nija gaathathonainaa manchu familini vijayam varistundaa? chudali.